Diari Oficial de la Generalitat Valenciana


Sumari del DOGV 3723, del 04-04-2000 (2000/2284)

Notificació de la Resolució de data 25.06.1999, del director general d'Obres Públiques, d'incoació d'expedient sancionador número 6/1999, per infracció de la Llei de Ports.
----------------------------------------------------------------------------------------------------------------------------------------------------------------------------

### Dades del document

Número de DOGV
:   3723

Data del DOGV
:   04-04-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/2284


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de la Resolució de data 25.06.1999, del director general d'Obres Públiques, d'incoació d'expedient sancionador número 6/1999, per infracció de la Llei de Ports. [2000/X2284]
  
No havent pogut notificar en el domicili conegut per aquesta administració la Resolució de 25 de juny de 1999, del director general d'Obres Públiques d'incoació de l'expedient sancionador núm. 6/1999, a nom del senyor Wilhelmus Marquet, per infracció de la Llei de Ports, d'acord amb el que estableix l'article 59.4 de la Llei 30/1992, de 26 de novembre, es fa públic el text íntegre de l'esmentada resolució perquè el present anunci servisca de notificació a l'interessat.
  
«Vist l'informe del Servei d'Explotació i Conservació de Ports, sobre l'atracada no autoritzada i incompliment de l'ordre de retirada de l'embarcació Whilhelm, la titularitat de la qual consta que és del senyor Wilhelmus Marquet, al port d'Altea, amb proposta d'obertura d'expedient sancionador i atesos els fets següents:
  
- Que, amb data 24 de setembre de 1998, té entrada en aquesta Conselleria una comunicació de l'auxiliar d'Explotació del port d'Altea, en què s'indica que l'embarcació Whilhelm, les restants dades de la qual són: Matrícula: YP-O63, característiques 5,55 x 2,10; titular senyor Wilhelmus Marquet (15.527) no té autorització administrativa per a estar en les instal·lacions portuàries de referència.
  
- Que, per escrit de 23 de setembre de 1998, es requereix el senyor Wilhelmus Marquet perquè retire l'embarcació, amb advertiment d'execució subsidiària i que seran a càrrec seu les despeses ocasionades. Consta en l'expedient que l'interessat ha rebut aquest requeriment.
  
Aquests fets són imputables al senyor Wilhelmus Marquet com a titular de l'embarcació.
  
Atés que aquesta conducta podria ser constitutiva d'infracció de la Llei 27/1992, de 24 de novembre, de Ports de l'Estat i de la Marina Mercant, modificada per la Llei 62/1997, de 26 de desembre, dispose:
  
1. Incoar expedient sancionador al senyor Wilhelmus Marquet, per atracada no autoritzada i incompliment de l'ordre de retirada de l'embarcació anomenada Whilhelm del port d'Altea; conducta que pot ser qualificada d'infracció llei, tipificada en l'article 114.1.b de la Llei de Ports de l'Estat i de la Marina Mercant i sancionada amb una multa de fins a 24.961.711 PTA, de conformitat amb el que estableix l'article 120.1 de la Llei de Ports.
  
2. Nomenar instructor de l'expedient el senyor José Luis Martínez Zahonero i secretària la senyora Patricia Stuyck Pons, els quals podran ser recusats per l'inculpat en qualsevol moment de la tramitació de l'expedient, en els termes establerts en l'article 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
3. La resolució d'aquest expedient és competència de la Direcció General d'Obres Públiques, d'acord amb el que estableixen els articles 18 i 19 del Decret 32/1998, de 31 de març, del Govern Valencià, pel qual s'aprova el Reglament Orgànic i Funcional de la Conselleria d'Obres Públiques, Urbanisme i Transports.
  
Iniciat el procediment sancionador, si l'infractor reconeix la seua responsabilitat, es podrà resoldre el procediment, amb imposició de la sanció que calga, en els termes establerts en l'article 8 del Reial Decret 1.398/1993, de 4 d'agost, pel qual s'aprova el Reglament de Procediment per a l'Exercici de la Potestat Sancionadora.
  
4. L'inculpat en el termini de quinze dies establert en l'article 16.1 del Reial Decret 1.398/1993 adés esmentat, pot presentar a l'expedient totes les al·legacions, documents o informacions que considere convenient i, si escau, proposar prova i concretar els mitjans que pretenga fer servir.
  
Prèviament a dictar resolució, es donarà audiència a l'interessat per un termini de quinze dies, en els termes i als efectes de l'article 19 del Reial Decret 1.398/1993 adés esmentat.
  
5. Requerir l'inculpat perquè en el termini de deu dies corregisca la situació creada i repose les coses al seu estat anterior (article 121.a) de la Llei de Ports i li comuniquem que el compliment d'aquest requeriment en aquest termini es considerarà com a circumstància atenuant i podrà condonar-se parcialment la quantia de la multa (article 120.5 de la Llei de Ports).
  
S'ha de notificar la present resolució a l'instructor nomenat i a l'interessat i li fem saber que si no fa les al·legacions sobre el contingut de l'inici del procediment en el termini de quinze dies, l'inici podrà ser considerat proposta de resolució quan continga un pronunciament precís sobre la responsabilitat imputada, amb els efectes establerts en els articles 18 i 19 del Reglament de Procediment per a l'Exercici de la Potestat Sancionadora, de conformitat amb el que estableix l'article 13 del mateix text.
  
Aquesta resolució s'haurà de fer arribar al Servei d'Explotació i Conservació de Ports a l'efecte de la vigilància del compliment del que disposa el punt cinqué de la present resolució.
  
València, 25 de juny de 1999.- El director general d'Obres Públiques: Pedro Marco Segura».